ΚΑΝΟΝΙΣΜΟΣ (ΕΚ) αριθ. 965/96 ΤΟΥ ΣΥΜΒΟΥΛΙΟΥ της 28ης Μαΐου 1996 για την τροποποίηση του κανονισμού (ΕΚ) αριθ. 3699/93 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας και της υδατοκαλλιέργειας καθώς και της μεταποίησης και εμπορίας των προϊόντων τους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2080/93 του Συμβουλίου, της 20ής Ιουλίου 1993, περί διατάξεων εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (1), και ιδίως το άρθρο 6,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι η εθνική και η κοινοτική νομοθεσία κατέστησαν αυστηρότερους τους όρους πρόσβασης στα αλίπεδα, κυρίως μέσω καθεστώτων αδειών αλιείας και ότι οι νέοι αυτοί περιορισμοί επιφέρουν αύξηση των τιμών εκχώρησης των σκαφών, ιδίως άνω των τριάντα ετών, και ότι η εν λόγω αύξηση δεν επιτρέπει πλέον την απόσυρση αυτών τόσο εύκολα όσο και στο παρελθόν 7

ότι το ισχύον καθεστώς πριμοδοτήσεων για την οριστική απόσυρση και για τη δημιουργία μεικτών εταιρειών προβλέπει μια σταθερή μείωση των πριμοδοτήσεων κατά 1,5 % κατ' έτος πέραν της ηλικίας των 15 ετών, και ότι το επίπεδο των κατ' έτος μειουμένων πριμοδοτήσεων απεδείχθη ανεπαρκές για την εξασφάλιση της απόσυρσης των παλαιοτέρων σκαφών 7

ότι πρέπει να εξασφαλισθεί κατά προτίμηση η απόσυρση των παλαιοτέρων αλιευτικών σκαφών 7 ότι πρέπει, κατά συνέπεια, να διατηρηθεί ένα επίπεδο πριμοδοτήσεων επαρκώς υψηλό, για να εξασφαλισθεί η απόσυρση της εν λόγω κατηγορίας σκαφών 7

ότι η παρέμβαση του χρηματοδοτικού μέσου προσανατολισμού της αλιείας κατά την προσωρινή παύση δραστηριοτήτων πρέπει, λαμβανομένου υπόψη αυτού του τύπου παρέμβασης, να διατηρήσει τον έκτακτο χαρακτήρα της 7 ότι, κατ' επέκταση, είναι απαραίτητο να καθοριστούν ανώτατα όρια κονδυλίων προοριζομένων για το μέτρο αυτό, μη θιγόμενης της κατά περίπτωση δυνατότητας χρήσης των ειδικών μέτρων του άρθρου 3 του κανονισμού (ΕΟΚ) αριθ. 2080/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3699/93 (5) τροποποιείται ως εξής:

1. Στο άρθρο 14 προστίθεται η ακόλουθη φράση:

«Αυτή η συνδρομή δεν μπορεί να υπερβεί, κατά ημερολογιακό έτος και κατά κράτος μέλος, την ανώτερη τιμή ενός εκ των δύο οροφών: 350 000 Ecu ή 0,85 % των ποσών που προεβλέφθησαν από το σχέδιο χρηματοδότησης κάθε κράτους μέλους για το οικείο έτος».

2. Στο παράρτημα IV σημείο 1.1.α) τελευταία περίπτωση, προστίθεται το ακόλουθο κείμενο:

«και έως 30 ετών, ηλικία πέραν της οποίας οι πριμοδοτήσεις περιορίζονται στο επίπεδο αυτών που ισχύουν για τα σκάφη 30 ετών.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 1996.

Για το Συμβούλιο

Ο Πρόεδρος

R. SERRI

(1) ΕΕ αριθ. L 193 της 31. 7. 1993, σ. 1.

(2) ΕΕ αριθ. C 49 της 20. 2. 1996, σ. 9.

(3) ΕΕ αριθ. C 141 της 13. 5. 1996.

(4) Γνώμη που διατυπώθηκε στις 27 Μαρτίου 1996 (δεν δημοσιεύθηκε ακόμα στην Επίσημη Εφημερίδα).

(5) ΕΕ αριθ. L 346 της 31. 12. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2719/95 (ΕΕ αριθ. L 283 της 25. 11. 1995, σ. 3).